Document ID: 31991R1172

ΚΑΝΟΝΙΣΜΟΣ ( ΕΟΚ ) αριθ . 1172/91 ΤΗΣ ΕΠΙΤΡΟΠΗΣ της 6ης Μαΐου 1991 που τροποποιεί τον κανονισμό ( ΕΟΚ ) αριθ . 470/91 για την προσωρινή αναστολή του καθεστώτος των εξισωτικών ποσών προσχώρησης για το μαλακό κτηνοτροφικό σιτάρι
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 257,
τον κανονισμό ( ΕΟΚ ) αριθ . 4007/87 του Συμβουλίου της 22ας Δεκεμβρίου 1987 περί παρατάσεως της περιόδου που προβλέπεται στο άρθρο 90 παράγραφος 1 και στο άρθρο 257 παράγραφος 1 της πράξης προσχώρησης της Ισπανίας και της Πορτογαλίας ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3836/90 ( 2 ),
τον κανονισμό ( ΕΟΚ ) αριθ . 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 4 ), και ιδίως το άρθρο 7 παράγραφος 6,
Εκτιμώντας :
ότι οι τιμές της αγοράς του καλαμποκιού είναι πολύ υψηλές στο σύνολο της Κοινότητας λόγω ελλείψεως διαθέσιμων ποσοτήτων που οφείλονται στην ξηρασία κατά τη διάρκεια του καλοκαιριού 1990 - ότι η έλλειψη διαθέσιμης ποσότητας καλαμποκιού αντισταθμίζεται από σημαντικές διαθέσιμες ποσότητες μαλακού σιταριού - ότι, εντούτοις, όσον αφορά την Πορτογαλία, λαμβανομένης υπόψη της διαφοράς της τιμής για το μαλακό σιτάρι και για τα άλλα κτηνοτροφικά σιτηρά, η αντικατάσταση του καλαμποκιού από το μαλακό σιτάρι στη διατροφή των ζώων στην Πορτογαλία δεν μπορεί να πραγματοποιηθεί με οικονομικούς όρους συγκρίσιμους με εκείνους που υπάρχουν στα άλλα κράτη μέλη -
ότι ο κανονισμός ( ΕΟΚ ) αριθ . 470/91 της Επιτροπής ( 5 ) επανόρθωσε την κατάσταση αυτή με την προσωρινή αναστολή μέχρι τις 30 Απριλίου 1991 του καθεστώτος των εξισωτικών ποσών προσχώρησης για τις παρτίδες μαλακού σιταριού που έχουν υποστεί επεξεργασία που καθιστά το σιτηρό αυτό ακατάλληλο για την ανθρώπινη κατανάλωση -
ότι, επειδή η προαναφερθείσα κατάσταση συνεχίζεται, πρέπει να παραταθεί κατά ένα μήνα η προσωρινή αναστολή -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Στο άρθρο 1 του κανονισμού ( ΕΟΚ ) αριθ . 470/91, οι όροι "έως τις 30 Απριλίου 1991" αντικαθίστανται από τους όρους "έως τις 30 Μαΐου 1991 ". Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Αρχίζει να εφαρμόζεται από 1η Μαΐου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 6 Μαΐου 1991 .

Labels: 17
6